Cwiṭ kan, mlalen-d ursu annect n leɛǧeb, yerna iteddu-d srid ar ɣur-sen. Si tuggdi, yiwen gar-asen, iɣawel yuli ɣef useklu, isellek iman-is si twaɣit, meɛna yeǧǧa ameddakkel-is weḥd-s ad iqabel aɣersiw yelluẓen. D ahdum! Cwi kan, winna yellan di lqaɛa d uḥric, yemmekta-d dakken ursu ur itett ara ayen yemmurḍsen. Dɣa yeɣli ar tmurt, yerra iman-is yemmut. Iɛedda-d wursu ar tama n tfekka-s, icumm-it si tfednin armi d aqerru, ula d imeẓẓuɣen-is ur ten-yezgil ara. Syin, yeṭṭef abrid-is ar sdat, iruḥ.